OpenLLM-France/wikimedia huggingface dataset:
# Kotes

Kotes (singular Kota, Kotu, Koter, Kotar, Kohatur, Kottur) és una tribú adivasi (aborigen) de l'Índia, que viu a les muntanyes Nilgiris al Tamil Nadu. No tenen tradicions sobre el seu origen però una altra tribu de la zona, els todes (singular toda), els pagesos de la zona, diuen que els kotes eren artesans que foren portats de les planes per treballar pels todes. Els estudis d'ADN els fan parents molts propers. El nom Kota derivaria de l'arrel "Ko" que vol dir rei. El lloc on viuen s'anomena "Kokkal". El nom "Kota-giri" vol dir "Muntanya dels kotes". El seu nom alternatiu, "kove", vol dir "rei".
La seva constitució és regular i són d'una altura mitjana acceptable, amb pell relativament clara (color coure) i els de color més clar de totes les tribus; el seu pèl és negre i llarg. Les dones són més baixes i amb un cos acceptable però de menys bon veure que els homes; el nas és arremangat i l'expressió buida. No tenen sistema de castes però estan dividits en keris o clans; un home d'un keri ha de buscar esposa en un altre keri; no poden tenir búfals en propietat però si vaques per consumir la llet però no les poden vendre; en canvi si que poden pasturar els búfals i són anomenats kuof o poble pastor. Mengen tota mena de carn. S'assenyala que prosperaven molt bé quan els ramats dels todes i dels bagades estaven separats dels seus. Són addictes al beure i fumar opi. Viuen en poblats de 50 a 60 cases de fang i palla i instal·lades irregularment. Cada poblat disposa d'una o dues cases perquè les dones s'hi puguin retirar per purificar-se.
Adoren un deu, Kamataraya, i a la seva dona i celebren dos festivals anuals, una en honor de la seva deïtat i una dels morts de l'any. les danses les han de fer almenys sis o vuit persones en una fila.
Els kotes es casen només amb una dona excepte si és estèril, cas en què poden agafar-ne una altra i llavors les dues esposes conviuen a la mateixa casa. Les vídues es poden tornar a casar. Les cerimònies funeràries són de dos tipus però en les dues hi ha sacrificis de búfals o vaques; els cossos són enterrats amb alguns objectes del difunt; després els ossos són recollits després i enterrats prop del lloc d'enterraments amb una pedra marcant el lloc; el crani, però, es deixa assecar i llavors es fa el segon funeral en dimarts o dijous; en el segon enterrament el crani és embolicat en un drap i posat en una cabana i després d'algunes cerimònies enterrat junt amb l'arc, les fletxes i altres objectes del difunt.
La llengua kota s'assembla al canarès. És del grup dravídic i el parlen unes 1500 persones.
Generalment els kotes són ferrers, fusters, basters, fabricants de cordes i paraigües, terrissers, músics i treballadors de l'or i plata. Al cens del 1881 només eren 1.062; no es barregen amb estrangers i s'han mantingut bastant purs. Vers el 2000 s'estimava que eren uns dos mil.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Khimítxev

Khimítxev - Химичев (rus) - és un poble (un khútor) de l'óblast de Bélgorod, a Rússia. El 2010 tenia 7 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Khindakh

Khindakh (en rus: Хиндах) és un poble del Daguestan, a Rússia, que el 2019 tenia 1.229 habitants. Pertany al districte rural de Gunib.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# L'Empordà

«L'Empordà» té aquests significats:
* Geografia: L'Empordà, comarca natural de Catalunya, dividit en Baix Empordà i Alt Empordà
* Música: «L'Empordà», cançó del grup Sopa de Cabra
* Poesia: L'Empordà, sardana escrita per Joan Maragall i Gorina i amb música d'Enric Morera i Viura
* Alimentació: Empordà, denominació d'origen protegida d'oli d'oliva
* Escultura: L'Empordà, escultura realitzada per Ernest Maragall i Noble
# Kokedama

La kokedama (苔玉（こけだま）, literalment "bola de molsa", koke "molsa", dama "bola") és una tècnica japonesa de cultiu en la qual no s'usa cap artifici de jardineria i es busca la convivència entre estètica i ecologia. La kokedama s'inclou dins de la tècnica del cultiu de bonsais. La tècnica del bonsai va començar a la Xina al voltant del 2000 aC. Després d'introduir-se al Japó, va néixer fa uns 500 anys la variant en la que va deixar-se d'usar cap mena de test.
Consisteix en una esfera composta normalment dels següents materials:
* Akadama
* Torba
* Sorra de riu
* Molsa
El substrat de la planta consisteix en els tres primers materials i la molsa envolta l'esfera de manera que es mantingui tot unit. Les plantes usades en aquesta tècnica són molt variades; arbres, arbustos, falgueres, líquens, plantes florals i silvestres, cactus i fins i tot plantes carnívores. La kokedama reposa normalment en una safata de fang, ceràmica, o sobre una pedra i molt habitualment es penja. L'efecte aconseguit és estètic alhora que menys artificiós que una planta en un test.
Per a la realització d'una kokedama es mesclen 3 parts de torba i 1 d'akadama, i una mica de sorra. S'humiteja la mescla amb aigua i es forma una bola d'una mida apropiada a la de la planta. Es fa un forat a l'interior i s'introdueix la planta, es pressiona bé i es cobreix la bola amb la molsa. La kokedama ha de romandre en un lloc lluminós, sense exposar-se directament al sol i s'ha de regar submergint-se en aigua, alhora que es manté sempre lleugerament humida polvoritzant-hi aigua entre cada regada.

## Referències

* ↑ «kokedama | Verdjardins». www.verdjardins.com. Arxivat de l'original el 2016-11-01. [Consulta: 31 octubre 2016].
* ↑ «Cómo realizar una kokedama paso a paso» (en castellà). [Consulta: 31 octubre 2016].
* ↑ «Kokedama». Arxivat de l'original el 2016-11-01. [Consulta: 31 octubre 2016].
# Koki Mizuno

Koki Mizuno (Prefectura de Shizuoka, Japó, 6 de setembre de 1985) és un futbolista japonès.

## Selecció japonesa

Koki Mizuno va disputar 4 partits amb la selecció japonesa.

## Enllaços externs

* National Football Teams
* Japan National Football Team Database
# Kieftita

La kieftita és un mineral de la classe dels sulfurs, que pertany al subgrup de la skutterudita. Rep el seu nom en honor de Cornelis (‘Kees') Kieft (1924‒1995), geòleg i mineralogista holandès, per les seves contribucions a la mineralogia.

## Característiques

La kieftita és un antimonur de fórmula química CoSb₃. Cristal·litza en el sistema isomètric. La seva duresa a l'escala de Mohs es troba entre 5 i 5,5.
Segons la classificació de Nickel-Strunz, la kieftita pertany a «02.E - Sulfurs metàl·lics, amb proporció M:S = 1:>2 » juntament amb els següents minerals: niquelskutterudita, skutterudita, ferroskutterudita i patronita.

## Formació i jaciments

Va ser descoberta l'any 1994 al camp de minerals de coure i cobalt de Tunaberg, a Nyköping, al comtat de Södermanland (Suècia). També a Suècia, se n'ha trobat a les mines de Zinkgruvan, a Askersund (Närke). També ha estat descrita a les mines de Bouismas, al districte de Bou Azer, a la regió de Drâa-Tafilalet (Marroc).

## Referències

* ↑ «Kieftite» (en anglès). Mindat. [Consulta: 4 febrer 2017].
# Kuni

Kuni és un riu de l'Índia a l'estat de Maharashtra, a l'Índia, que neix a la serralada de Yeotmal al districte d'Amravati (abans anomenat districte de Wun) i corre en direcció al sud cap al districte de Yavatmal (anteriorment anomenat districte de Yeotmal). Després d'un curs de 74 km desaigua al riu Penganga a 19° 47′ 03″ N, 78° 41′ 30″ E﻿ / ﻿19.78417°N,78.69167°E﻿ / 19.78417; 78.69167.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Khalil Khorshid

Khalil Khorshid (10 de juny de 1988) és un ciclista iranià, professional des del 2014, actualment milita a l'equip Tabriz Shahrdari Team.

## Palmarès

* 2017
** 1r a la Volta al Singkarak i vencedor d'una etapa

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Khalil ibn Mahmud

Khalil ibn Mahmud Xalil (o Khalil, Halil, Chelealeck, tàtar: Xälil) (?-1467) fou kan de Kazan fill i successor vers 1466 del seu pare Mahmudek Khan del que era el fill gran.
Només se sap que es va casar amb Nur Sultan, la filla de Nogai Timur. Se suposa que va morir al cap d'uns mesos de regnat pel seu germà Ibrahim ibn Mahmud

## Referències

* Howorth, Henry Hoyle. History of the Mongols, from the 9th to the 19th Century. Part II, division I. The so-called tartars of Russia and Central Asia. Londres: Longmans, Green and Co, 1880.
# Krasni Bor

«Krasni Bor» té aquests significats:
* Krasni Bor (Vladímir), localitat de l'óblast de Vladímir, a Rússia
* Krasni Bor (Uliànovsk), localitat de l'óblast d'Uliànovsk, a Rússia
# Krasni Iar

«Krasni Iar» té aquests significats:
* Krasni Iar (Perm), poble del krai de Perm, a Rússia
* Krasni Iar (Tomsk), poble de l'óblast de Tomsk, a Rússia
* Krasni Iar (Primórie), poble del krai de Primórie, a Rússia
* Krasni Iar (Saràtov), poble de l'óblast de Saràtov, a Rússia
* Krasni Iar (Krasnoiarsk), poble del krai de Krasnoiarsk, a Rússia
# Kherla

Kherla fou un antic regne gond que portava el nom de la fortalesa del mateix nom. Estàva situat al sud de Malwa i a l'est de Khandesh, just al sud del naixement del riu Tapti (a 80 km a l'oest de Deogarh) dins del modern estat de Madhya Pradesh.
El bahmànida Tadj al-Din Firuz Shah el 1400 va enviar als seus generals an una victoriosa expedició contra el regne gond de Kherla. El 1421 Hushang Shah ibn Dilawar de Malwa quan tornava d'atacar al raja de Jajnagar a Orissa en direcció a la seva capital Dhar, va atacar de camí al raja gond de Kherla i li va imposar tribut. El 1428 el sultà bahmànida Shihab al-Din Ahmad I (1422-1436) va atacar al raja gond de Kherla que va demanar ajut a Hushang (del que era tributari) que hi va anar a marxes forçades i va forçar la retirada dels bahmànides que foren perseguits durant tres dies i finalment obligats a lliurar batalla; encara que Hushang va portar la millor part, al final una emboscada va suposar la derrota de l'exèrcit de Malwa, podent retirar-se els bahmànides. Ferishta esmenta als reis gonds de Kherla, molt rics i que van oferir esplèndids regals a Shihab al-Din Ahmad I, el sultà bahmànida (1422-1436). A finals del 1440 Mahmud Shah I Khalji de Malwa es va dirigir contra els caps de les regions frontereres, primer sobre Khandwa (entre Malwa i Khandesh) on governava Ray Nahgar Das, que sense forces suficients per resistir, va fugir i el territori fou annexionat a Malwa junt amb Khora i Khirki, i va aconseguir també la submissió del cap de Kherla, Narsing Deva. El 1467 Malwa i els bahmànides sota Shams al-Din Muhammad III encara combatien per la influència sobre Kherla amb Mahmud Shah I Khalji, que va poder conservar la seva sobirania i segurament el nord de Berar fins Ellichpur. Malwa va passar als mogols el 1562.
El 1586 el governador mogol de Malwa Azam Khan va intentar ocupar el Berar però va fracassar davant Kherla, si bé va poder saquejar la capital regional Ellichpur. Finalment Kherla fou sotmesa i va formar un sarkar de la suba de Berar.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Khersonski

Khersonski (en rus: Херсонский) és un poble (un khútor) de l'óblast de Vorónej, a Rússia, segons el cens del 2010 tenia 115 habitants.

## Referències

* ↑ Расстояние от Херсонского до Россоши
* 1 2 Херсонский хутор на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
# Károly Weichelt

Károly Weichelt (2 de febrer de 1906 - 4 de juliol de 1971) fou un futbolista romanès. Va formar part de l'equip romanès a la Copa del Món de 1934.
# L'Encantada (cançó)

L'Encantada és una cançó pop en bearnès publicada el 2005 pel grup Nadau. S'ha consolidat com una cançó tradicional a tota Occitània, amb èmfasi a Bearn.
La cançó és omnipresent als partits de l'Èlan Béarnais Pau-Orthez. El 2021, va incorporar-se a la llista de reproducció oficial de la Section Paloise. D'altra banda, l'himne de l'Stade Montois, «Jaune et Noir», va néixer com una adaptació de «L'Encantada».

## Referències

* ↑ Dauge, Claire. «L'ISLE JOURDAIN - NADAU en concert organisé par l'association "Le Carnaval Gascon".» (en francès). Le journal du Gers, 13-03-2017. [Consulta: 13 març 2023].
* ↑ «"On est du pays de ceux qui nous ont aimés" ou Joan de Nadau, chanteur occitan» (en francès). Le Point, 02-06-2017. [Consulta: 16 setembre 2021].
* ↑ Jean Sarsiat. «Le zénith des arènes pour Yan de Nadau» (en francès). [Consulta: 6 setembre 2021].
* ↑ Georges Lannessans. «Section Paloise : petit lexique du sectionniste à l’heure de la reprise du Top 14» (en francès). [Consulta: 6 setembre 2021].
* ↑ «Stade Montois vs Bourg en Bresse : Jan de Nadau donnera le coup d’envoi» (en francès), 01-09-2021. [Consulta: 6 setembre 2021].
# L'Enchanteur Alcofrisbas

L'Enchanteur Alcofribas, venut als Estats Units com Alcofrisbas, the Master Magician i al Regne Unit com The Enchanter, és un curtmetratge mut francès del 1903 dirigit per Georges Méliès. Va ser venut per la Star Film Company de Méliès i està numerat del 514 al 516 als seus catàlegs.
El nom del mag, escrit de diverses maneres Alcofribas o Alcofrisbas, deriva d'Alcofrybas Nasier, un personatge del llibre Pantagruel (i un anagrama gairebé de François Rabelais, l'autor del llibre). El mateix Méliès protagonitza Alcofrisbas; la dona el cap de la qual apareix en primer pla, de vegades equivocada com a Jehanne d'Alcy, és desconeguda. Els efectes especials de la pel·lícula inclouen pirotècnia, una cascada d'aigua, escamoteig, exposició múltiples, i fosa.

## Referències

* ↑ Malthête, Jacques & Mannoni, Laurent (2008), L'oeuvre de Georges Méliès, Paris: Éditions de La Martinière, p. 346, ISBN 9782732437323
* ↑ Ezra, Elizabeth (2000), Georges Méliès, Manchester: Manchester University Press, p. 93, ISBN 0-7190-5395-1
* 1 2 Essai de reconstitution du catalogue français de la Star-Film; suivi d'une analyse catalographique des films de Georges Méliès recensés en France, Bois d'Arcy: Service des archives du film du Centre national de la cinématographie, 1981, p. 160, ISBN 2903053073

## Enllaços externs

* L'Enchanteur Alcofrisbas a YouTube
# LPD

LPD té els següents significats:
* Els Pobles Decideixen (de les sigles en espanyol Los Pueblos Deciden), coalició electoral al Parlament Europeu
* Partit Liberal Democràtic (de les sigles en macedònic Либерално-Демократска Партија), partit polític de Macedònia del Nord
* Pantalla de fòsfor làser (en anglès Laser Phosphor Display), tecnologia de pantalles de gran format
# Labeo caeruleus

Labeo caeruleus és una espècie de peix cipriniforme de la família dels ciprínids.

## Morfologia

Els mascles poden assolir els 35 cm de longitud total.

## Distribució geogràfica

És un endemisme del Pakistan.

## Referències

* 1 2 «Labeo caeruleus» (en anglès). FishBase. Froese, Rainer; Pauly, Daniel (editors).
* ↑ Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Labeo bata

Labeo bata és una espècie de peix cipriniforme de la família dels ciprínids.

## Morfologia

Els mascles poden assolir els 61 cm de longitud total.

## Distribució geogràfica

Es troba a l'Índia, Bangladesh i Pakistan.

## Referències

* 1 2 «Labeo bata» (en anglès). FishBase. Froese, Rainer; Pauly, Daniel (editors).
* ↑ Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.
* ↑ Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. World fishes important to North Americans. Exclusive of species from the continental waters of the United States and Canada. Am. Fish. Soc. Spec. Publ. (21):243 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# La Causa Radical

La Causa Radical, La Causa Я o LCR, és un partit polític veneçolà, d'ideologia d'esquerres, fundat per un grup de sindicalistes el 1971.
La Causa Я, va ser un dels primers partits que va aconseguir trencar l'hegemonia dels dos grans partits tradicionals veneçolans (Acció Democràtica i COPEI), obtenint la governació de l'Estat de Bolívar a començaments dels anys vuitanta del segle xx.
Així mateix, va ser un dels pocs grups polítics que no va condemnar la revolta popular coneguda com el Caracazo el 1989. De la mà d'Aristóbulo Istúriz va obtenir l'Alcaldia del principal municipi de Caracas a mitjans dels anys noranta del segle xx.
El 1997 va patir una important escissió, Pàtria per a Tots originada perquè les bases del partit eren partidàries de donar suport a Hugo Chávez com a candidat a la presidència, mentre que la direcció s'hi oposava.
Actualment (2006) La Causa Я forma part de l'oposició al govern de Chávez, tot i que la seva força electoral és testimonial des que es va produir l'escissió del PPT.
# La Torreta de Fontdespatla

La torreta de Fondespatla, també coneguda com a torre de la Presó, és una torre baix medieval situada dins del nucli antic de Fondespatla (Matarranya) i que es creu que formava part de la muralla de la població.
És una obra de maçoneria amb carreus als angles. Té planta més o menys quadrada d'uns cinc metres de costat i el tros conservat té una altura de sis pisos. Al capdamunt s'hi ha afegit modernament un pis amb una teulada i un balcó. Les parets fan un metre i mig de gruix a la base.
Actualment queda entre mitgeres amb una façana principal és la que dona al carrer Bonaire i que té la porta d'accés, amb un arc apuntat pel costat de fora i un arc de mig punt pel de dins, units per una curta volta de canó. Sobre la porta s'obren una finestra allindada i més amunt una altra de més petita amb arc de mig punt. La façana posterior és visible des del carrer de la Serreta.

## Referències

* 1 2 Tortosa i Terres de l'Ebre, Llitera i Baix Cinca. Catalunya Romànica. Barcelona: Enciclopèdia Catalana, 1997, pag. 224 Volum XXVI. ISBN 84-412-2515-X.
* 1 2 3 4 «La Torreta». Sistema de Información del Patrimonio Cultural Aragonés. Govern Aragonès. [Consulta: 4 octubre 2014].
# La cara de la Lluna

La cara de la Lluna (també coneguda en altres cultures com "l'home de la Lluna" o "el conill de la Lluna"), és la figura aparent que dibuixen els cràters de la Lluna quan aquesta està plena. Segons les diferents cultures que refereixen aquest fenomen, poden veure's també altres figures.
En una de les més comunes percepcions occidentals d'una cara, els ulls de la figura són el Mare Imbrium i el Mare Serenitatis, el seu nas és Sinus Aestuum i la seva boca oberta la formen el Mare Nubium i el Mare Cognitum. Segons una vella tradició europea, també pot veure's la figura d'un home portant una ampla càrrega sobre les seves esquenes. De vegades se li veu acompanyat per un gosset.
Nombrosos dibuixos en la tradició occidental mostren una cara en la lluna plena o un perfil en la creixent que no es corresponen amb marques reals.

## Històries tradicionals sobre els seus orígens

Hi ha diverses explicacions sobre com va arribar aquest home o aquesta cara a la Lluna.
Una antiga tradició europea sosté que aquest home va ser confinat a la Lluna per cometre un crim. La tradició cristiana diu que l'home va ser enxampat mentre recollia llenya en dissabte i castigat per Déu a la mort per lapidació (Nombres, XV, 32-36).

## Vegeu també

* Mitologia lunar

## Referències

* ↑ Harley, the Rev. Timothy, FRAS (1885). Moon Lore, London; Swan Sonnenschein, Le Bas & Lowry. p.21. Archived at Internet Sacred Text Archive. Retrieved March 2, 2014.

## Enllaços externs

* Man in the Moon lore
* Moon Illusions Arxivat 2005-10-30 a Wayback Machine.
* The Man in the Moon and other weird things
* The Man in the Moon
# La edad de la peseta

La edad de la peseta és una pel·lícula dirigida per Pavel Giroud, estrenada en el 31è Festival de Cinema de Toronto i Nominada als Premis Goya en la seva 22a edició.

## Argument

A l'Havana de 1958 una família composta per Alicia i el seu fill Samuel de deu anys, torna una vegada més, després de l'últim dels fracassos amorosos de la jove i insegura mare, a la casa de Violeta, l'àvia materna del nen. Allí es troben amb el rebuig de la sorruda senyora de manies accentuades, i molt pocs desitjos de compartir la seva resguardada privacitat. Entre el remolí de contradiccions entre mare i àvia el nen tracta d'adaptar-se, però en aquesta ocasió no serà com les anteriors, aquesta vegada comencen a emergir les necessitats de la seva edat, deslligant una sèrie d'inquietuds que conduiran a la transformació de Samuel, qui passa de la submissió i la conformitat a una rebel·lia que marcarà per sempre la seva vida pròxima.

## Repartiment

* Mercedes Sampietro - Violeta
* Iván Carreira - Samuel
* Susana Tejera - Alicia

## Guardons

Aquest film es va alçar amb el premi Índia Catalina a millor pel·lícula al Festival Internacional de Cinema de Cartagena de Indias; els Premis Coral a la millor fotografia, millor direcció d'Art i el premi Glaubert Rocha al Festival de Cinema de l'Havana; el Nova Visió Award a la millor pel·lícula hispanoamericana al Festival de cinema de Santa Barbara i el Cris Holter al San Francisco International Film Festival. Va ser la pel·lícula inaugural del Festival de Cinema de Lima, on va obtenir el 2° Premi del Públic i multi-premiada a Cinema Ceará, Sto. Domingo, Mèrida, Zero Latitud. Va ser reconeguda la millor pel·lícula cubana de l'any i seleccionada com a Candidata Cubana als Premis Oscar. La revista Variety la va classificar com "un encantador film d'iniciació". També fou candidata al Goya a la millor pel·lícula estrangera de parla hispana.

## Referències

* ↑ La edad de la peseta, a Fotogramas
* ↑ Variety. «un encantador filme de iniciación».
* ↑ «A Record 63 Countries Vying For Best Foreign-Language Oscar Nod». Yahoo! Movies, 17-10-2007. Arxivat de l'original el 26 setembre 2008. [Consulta: 23 juny 2008].
* ↑ Gaydos, Steven; McCarthy, Libby (2008-01-15). «Oscar's foreign film race heats up». Variety. Consulta: 2008-06-23.
* ↑ La edad de la peseta al web dels Premis Goya